Ektor

Marko Elefteriadis (* 4. december 1985, Dobřichovice), známy pod umeleckým menom Ektor alebo Detektor, je český raper.

 Život 
Jeho matka je Grékyňa Tena Elefteriadu, otec slovenský herec Peter Aczel. S otcom nevyrastal, ako sa aj zmieňuje vo svojich skladbách (napríklad skladba „Kde si byl“, ktorú naspieval so Strapom; o produkciu v tejto skladbe sa postaral DJ Wich). V mladosti žil desať rokov na Slovensku a dnes žije v Prahe. Medzi jednu z Ektorových vášní patrí zbieranie tenisiek, ktorých mal v januári 2014 viac ako 86 párov.

 Diskografia 
Prvé zmienky o tvorbe Ektora sa začali objavovať v roku 2007, keď mal pocit, že on aj ostatní poslucháči rapu sú veľmi nespokojní s úrovňou miestnych rapových výkonov, a potreboval sa vyjadriť a reprezentovať svojich ľudí.
 Albumy 
 Airon Meidan 
V roku 2008 sa Ektor nečakane objavil na českej hip-hopovej scéne, a to vo veľkom štýle. 17. novembra totiž vydal spolu s DJom Enemym svoj prvý debutový album Airon Meidan, ktorý krstil 29. novembra 2008 v pražskom klube Retro. Prvá skladba z celého albumu je „Vidim to jako včera“ a má známy klip. Aj napriek tomu, že to bol debutový album, mal pozitívne ohlasy.

 Topství 
V roku 2011 vydal svoj prvý sólo album Topství. Na produkcii albumu sa okrem DJ Enemyho podieľal aj DJ Wich, Emeres, Lucas, Billy Hollywood alebo Jazzy. Najznámejšou skladbou albumu sa stala pieseň „Nemáš zač“. Ektor na album pozval rapperov ako Hugo Toxxx so skladbou „Dobrý“ alebo Strapo so skladbou „Néé“. Albumy Airon Meidan a Topství a ich obdobie, keď Ektor málo vystupoval na pódiách, sú často označované za ticho pred búrkou, čiže albumom Tetris.

 Tetris 
V roku 2012 vydal Ektor spoločne so skúseným producentom DJom Wichom album Tetris, vďaka ktorému sa Ektor ukázal v dobrom svetle a vryl do podvedomia českých a slovenských poslucháčov hip hopu, a to predovšetkým vďaka skladbám „Loket z vokna“, „Number 1“ alebo „Je mi to fuk“. Okrem slovenského  Strapa a českého Huga Toxxxa sa na albume objavil aj LA4 a Vladimir 518 a člen skupiny Moja Reč Supa. Nachádza sa tu 16 skladieb, ktoré obsahujú mnoho rôznorodých tém a rozdielnych beatov. Album bol nominovaný na cenu Anděl 2012 v kategórii Hip-hop.

 Detektor 
Po albume Tetris mal pôvodne vyjsť album Tetris 2, ale ten Ektor odložil a začal sa venovať albumu, ktorý by sa mal objaviť na začiatku roku 2014 s názvom Detektor a má byť podľa Ektorových slov „nechutná“ záležitosť. A podľa predpokladov by sa na albume mal objaviť slovenský rapper Momo, s ktorým má Ektor naplánované aj iné spoločné projekty.

 Featy 
Ektor taktiež spolupracoval s niektorými ďalšími českými, slovenskými i americkými rappermi. Zo slovenských je to napríklad Strapo („Nula“), Separ („Hnus“) alebo Kontrafakt na treťom albume Navždy so skladbou „V mojom svete“. Z amerických je to Nironic („So Loco“).

Skladby umiestnené v rebríčkoch
 Rok  Skladba  SK Top 100 Digital  CZ Top 100 Digital  Album 2014  "V mojom svete" (Kontrafakt ft. Separ & Ektor)  47 -  Navždy 2015  "Peníze" (ft. Rytmus)  65 82detEKTOR

 Zdroj 

 Referencie 

Kategória:Českí reperi
Kategória:České osobnosti gréckeho pôvodu
Kategória:Narodenia v 1985
Kategória:Narodenia 4. decembra